এই নাটকের পুরো গল্পটা আন্ডারওয়ার্ল্ডের। ফুলওয়ালী হলেও আমি মূলত আন্ডারওয়ার্ল্ডের সদস্য। চরিত্রটি আমার কাছে দারুণ লেগেছে। আমাদের এই সময়ে নাটকে নিজেকে উপস্থাপনের জন্য ভালো চরিত্র পাই না। সবাই প্রেমের চরিত্রের মধ্যে আবদ্ধ রেখেছেন। এই চরিত্রটি সেটির বাইরে বলতে পারি। স্বাগতা ছাড়াও এই নাটকে আরো অভিনয় করেছেন মামুনুর রশিদ, শ্যামল মাওলা ও প্রভা। এটি নির্মাণ করেছেন শাওন। এদিকে একক নাটকের বাইরে স্বাগতার হাতে কয়েকেটি ধারাবাহিক নাটকও আছে। উল্লেখযোগ্য ধারাবাহিকগুলো হলো এনটিভিতে ‘কাগজের ফুল’, আরটিভিতে ‘সেন্টিমেন্টাল সেলিম’, বিটিভিতে ‘লকেট’ ও দুরন্ত টিভিতে ‘ব তে বন্ধুত্ব’। অভিনয়ের বাইরে এই অভিনেত্রী নিয়মিত উপস্থাপনাও করছেন। আগামী নভেম্বরে দুরন্ত টিভিতে ‘কামিং সুন কার্টুন পিপল’ নামে নতুন একটি অনুষ্ঠান নিয়ে আসছেন তিনি। এছাড়া বাংলাভিশনে চলচ্চিত্রবিষয়ক অনুষ্ঠান ‘সোনালী দিনের রূপালী গল্প’ অনুষ্ঠানটি নিয়মিত উপস্থাপনা করছেন। এটি প্রতি শনিবার সন্ধ্যায় প্রচার হচ্ছে। অভিনয়ের পাশাপাশি ভালোলাগা থেকেই উপস্থাপনা করেন বলে জানান তিনি।